લાહોરઃ પાકિસ્તાનના પૂર્વ વડાપ્રધાન નવાઝ શરીફના ઘર પાસે તાલિબાનના આત્મઘાતી હુમલામાં 9 લોકોના મોત થયા છે. મૃતકોમાં 5 પોલિસ જવાનોનો પણ સમાવેશ થાય છે. પાકિસ્તાનના પીએમ નવાઝ શરીફના ઘર પાસે આવેલી ચેકપોસ્ટ પાસે આતંકીએ પોતાની જાતને બોંબથી ઉડાવી દીધી છે. બચાવ અને રાહત કાર્યમાં જોડાયેલા અધિકારીઓના કહેવા પ્રમાણે આ હુમલો બુધવારે રાત્રીના સમયે એક આત્મધઘાતી હુમલાખોર દ્વારા ચેકપોસ્ટ નજીક કરવામાં આવ્યો છે. જે જગ્યાએ વિસ્ફોટ થયો તે સ્થળ પાકિસ્તાનના વડાપ્રધાન નવાઝ શરીફના ઘરથી થોડુક જ દૂર આવેલું છે. બચાવ અધિકારીના જણાવ્યા અનુસાર આ વિસ્ફોટમાં 9 લોકોના મૃત્યું થયા છે. જેમાં 5 પોલીસ જવાનોનો પણ સમાવેશ થાય છે. તો આ સીવાય 25 જેટલા લોકો ઘાયલ થયા છે, જેમાં કુલ 14 પોલીસકર્મીઓનો સમાવેશ થાય છે. ઘાયલ પોલીસ કર્મચારીઓમાં 4 લોકોની હાલત ગંભીર છે. ઘાયલોને બચાવદળ દ્વારા શરીફ મેડિકલ કોમ્પલેક્ષ અને ત્યાં નજીક આવેલી હોસ્પિટલમાં દાખલ કરવામાં આવ્યા છે.